text: 16-årig anholdt i Esbjerg - mistænkt for to røverier
  16 januar 2013 kl. 15.22
  Syd- og Sønderjyllands Politi har sidst på formiddagen anholdt en 16-årig dreng fra Esbjerg. Han er mistænkt for at være røver.
  Drengen er mistænkt for at have begået to røverier.
  Det ene røveri skete den 4. januar på Q8 i Bramming. 
  Det andet røveri fandt sted mod en taxachauffør på Egekrattet i Esbjerg dagen efter ved 18-tiden.
  Politiet regner med at anholde flere i sagen.
  